Sukawati, Sukawati, Gianyar

Désa Sukawati inggih punika silih tunggil désa sané wénten ring wawengkon Kecamatan Sukawati, Kabupatén Gianyar, Provinsi Bali, Indonésia.

 Géograpis 
Désa sané madué jimbar wawidangan 735 Ha désa niki kakepah manados; lahan partanian miwah bangket majimbar 387 Ha, sapunika sisané 358 Ha marupa paumahan.

 Wates wewidangan 
Wates-wates wewidangan Désa Sukawati sekadi puniki:

 Lelintihan 
Manut babad, désa Sukawati wantah sekadi désa-désa sanén lianan, ring pangawitné wantah alas bet. Désa Ketéwél punika alas nangka, désa Rangkan ring pangawit alas tenget, désa Guwang, ring pangawitnyané alas girang, risedek désa Sukawati punika mula wénten alas. Manut ring Babad Timbul Sukawati, pepalihan alas sané mapuara dados Désa Sukawati kabaosang ring sor:

Daweg sawatara abad ka-18, wewidangan ring sor Krajaan Mengwi sané kawangun antuk sekaa témpék padésaan sané ngranjing; Cahu Pegaman, Abasan, Langge lan Laud kaserang olih wabah "Gring Grubug" sané ngawinang akéh séda. Bencana punika kaawinang olih “Pangrista” ilmu pangiwa Ki Balian Batur sané meneng ring alas teledu nginyah utawi karang kadangkan, Ki Balian Batur rauh saking kulawarga Sengghu Wintang Danu (Lebah Danu Batur).

Uning indik punika Raja Mengwi Ki Gusti Agung Ngurah Agung Madé Agung mapuspata Tjokorda Sakti Belambangan punika kroda tur nyelehin makesami para wikan pangiwa Krajaan Mengwi mangda prasida ngaonang Ki Balian Batur, sakémanten Ki Balian Batur nénten prasida kakaonang. Raja Mengwi ngamuk, sang sane wibuh yuda Ki Bendésa Gumyar kasidihin antuk keris pusaka Ki Pupug Jaya, malih apisan Mengwi patut ngangken kautaman Ki Balian Batur.

Ring suasana punyah kamenangan, tutur-tutur sané nyumbungang indik Ki Balian Batur sané katiba ring dané antuk sarwa sanjata, sajawaning senjata pusaka ring Klungkung sané kawastanin Ki Seliksik Narantaka. Indiké punika katur olih Ki Bendesa Gumyar ring Raja Mengwi, risampuné kapikayunin ring galah punika pateh sekadi Ida digelis nangkil nuju Dalem.

Ida Dalem lédang ngapica pinunasan Raja Mengwi, tur ngutus Purtranda I Déwa Agung Anom mangda ngeseng kahuripan Ida Balian Batur sareng sanjata pusaka Ki Sliksik Narantaka. Satua cutetné séda ipun Ki Balian Batur sareng kulawargané miwah para wantané sami.

Nyawis yasa, Raja Mengwi nunas Dalem, mungguing purtranda pinaka I Déwa Agung Anom mangda kalédangan kaangkat dados ratu ring Gumi Timbul, antuk pinunas punika Dalem lascarya, I Déwa Agung Anom taler manutin titah ajinné Dalem.

Ring galah karya Agung Agung Ngenteg miwah Pamungkah ring Pura Penataran Agung, ramé punika kalaksanayang 1 bulan 7 dina. Akéh "penalu" sané rauh lan milih meneng ring guminé metu santukan ipun seneng pisan sareng mebalih lan suara gamelan sane kagebug selantang rahina. Satata ipun rumasa bagia, antuk urati ring manah nututin para janané akéh. Dalem lédang nguah aran Timbul manados Sukaadnyana, sané kaartosang dados Sukati. Sajeroning panglimbak salanturnyané, pabaosan punika kagentosin dados Sukawati ngantos mangkin.

 Pamréntahan 
 Désa Dinas 
Wewidangan Désa Sukawati madué pat welas dusun utawi banjar dinas, inggih punika:

 Dusun Gelumpang
 Dusun Gria
 Dusun Telabah
 Dusun Palak
 Dusun Tebuana
 Dusun Delodtangluk
 Dusun Gelulung
 Dusun Pekuudan
 Dusun Bedil
 Dusun Tameng
 Dusun Delodpangkung
 Dusun Mudita
 Dusun Babakan
 Dusun Kebalian

 Désa Adat 
Mawit adat ring Désa Sukawati kagenahin olih Désa Pakraman Sukawati, antuk kepahan banjar adat ipun pateh sekadi kepahan ring désa dinas nyané.

Démograpi
Ring warsa 2014, akéh krama ring désa Sukawati (proyéksi BPS) kirang langkung 14.803 diri sané kakepah antuk 7.312 lanang miwah 7.491 istri, taler tingkat sex rasionyané kirang langkung 97,61.

 Ékonomi 
Akehnyane pangupa jiwa wargi désa wantah wiraswasta, wargi désa ketahnyané makarya dados dagang makudang-kudang karya seni lan kerajinan ring Pasar Seni Sukawati, tiosan ring perdagangan wénten industri rumah tangga, jasa lan taler seniman minakadi tari, seni tabuh, ukiran, arsitéktur, wayang lan kerajinan pérak, panyading ipun punika wenten taler wargi sané makarya dados petani agraris. Ring sisi agraris désa dados pangasil temako sané pinih akéh ring Propinsi Bali.

Pustaka

 Pranala jaba
  Situs Resmi Propinsi Bali 
  Badan Pusat Statistik Propinsi Bali
  Situs Resmi Kabupatén Gianyar 
  Badan Pusat Statistik Kabupatén Gianyar
cutetan: URL dados kauahin/ilang. Yening URL nenten aktip, ngiring kaapus saking lis.

Kategori:Sukawati, Gianyar